Anvar Ikromov

Anvar Salihovich Ikromov – Sovet iqtisodchisi, davlat va siyosat arbobi. KPSS (Sovet Ittifoqi Kommunistik partiyasi) aʼzosi.

 Hayoti 
Ikromov Anvar Salihovich 1934-yilda Toshkent shahrida tugʻilgan. 

 Taʼlim 

Ikromov Toshkent Toʻqimachilik instituti hamda Toshkent oliy partiya maktabini tugatgan.

 Mehnat faoliyati 

Ikromov 1958-yildan boshlab mamlakatdagi siyosiy, iqtisodiy va ijtimoiy sohalarda faoliyat olib borgan. Jumladan, 1958-1991-yillarda – Toshkent viloyatidagi jut-kenaf fabrikasi ustasi, boshliq oʻrinbosari, „Zarya Vostoka“ zavodi sehi boshligʻi, badiiy mahsulotlar zavodi bosh muhandisi, konstruktorlik byurosi bosh muhandisi vazifalarida mehnat qilgan. Shuningdek, Ikromov Anvar „Yulduz“ kiyim-kechak fabrikasi bosh muhandisining oʻrinbosari, partiya qoʻmitasi kotibi, charm-moʻyna fabrikasi direktori, shahar komiteti boʻlim mudiri, Oʻzbekiston Kompartiyasi Hamza tuman qoʻmitasi birinchi kotibi lavozimlarida ham ishlagan. Qolaevrsa, Ikromov Anvar Salihovich Ukraina Kompartiyasi (KP) boʻlim mudiri, kotibi, Oʻzbekiston Kompartiyasi Samarqand viloyat qoʻmitasining birinchi kotibi, Oʻzbekiston SSR yengil sanoat vaziri ham boʻlgan.

Davlat va siyosat arbobi Ikromov Oʻzbekiston SSR Oliy Kengashining 10-va 11-chaqiriqlari deputati, SSSR xalq deputati etib saylangan.

 Vafoti 

Anvar Ikromov 2024-yil fevral oyida Toshkent shahrida vafot etgan.

 Manbalar 

 Ikromov

Turkum:Oʻzbekiston vazirlari
Turkum:Oʻzbekiston SSR siyosatchilari
Turkum:Oʻzbekiston SSR yengil sanoat vazirlari
Turkum:1934-yilda tugʻilganlar
Turkum:Oʻzbekiston SSR tumanlaridan saylangan SSSR xalq deputatlari
Turkum:Kishilar
Turkum:Oʻzbekiston Kompartiyasi Markaziy Komitetining birinchi kotiblari
Turkum:Oʻzbekiston Kompartiyasi Markaziy Qoʻmitasi a’zolari
Turkum:Oʻzbekiston Kompartiyasi Markaziy Komiteti kotiblari
Turkum:Oʻzbekiston Kompartiyasi tuman qoʻmitalari birinchi kotiblari
Turkum:Oʻzbekiston Kompartiyasi Samarqand viloyat qoʻmitasining birinchi kotiblari
Turkum:Oʻzbek iqtisodchilari